CELEX: 62016TN0235
Language: lt
Date: 2016-05-10 00:00:00
Title: Byla T-235/16: 2016 m. gegužės 10 d. pareikštas ieškinys byloje GP Joule PV/EUIPO – Green Power Technologies (GPTech))

1.8.2016   
            
            
               LT
            
            
               Europos Sąjungos oficialusis leidinys
            
            
               C 279/30
            
         2016 m. gegužės 10 d. pareikštas ieškinys byloje GP Joule PV/EUIPO – Green Power Technologies (GPTech))
   
   (Byla T-235/16)
   (2016/C 279/44)
   Kalba, kuria surašytas ieškinys: anglų
   
      Šalys
   
   
      Ieškovė: GP Joule PV GmbH & Co. KG (Reußenköge, Vokietija), atstovaujama advokato F. Döring
   
      Atsakovė: Europos Sąjungos intelektinės nuosavybės tarnyba (EUIPO)
   
      Kita procedūros Apeliacinėje taryboje šalis: Green Power Technologies, SL (Bollullos de la Mitación, Ispanija)
   
      Su procedūra EUIPO susijusi informacija
   
   
      Prekių ženklo, dėl kurio kilo ginčas, savininkė: kita procedūros Apeliacinėje taryboje šalis
   
      Prekių ženklas, dėl kurio kilo ginčas: vaizdinis Sąjungos prekių ženklas, kuriame yra žodiniai elementai „GPTech“ – Registracijos paraiška Nr. 12 593 869
   
      Procedūra EUIPO: protesto procedūra
   
      Ginčijamas sprendimas: 2016 m. vasario 9 d. EUIPO antrosios apeliacinės tarybos sprendimas byloje R 848/2015-2
   
      Reikalavimai
   
   Ieškovė Bendrojo Teismo prašo:
   
               —
            
            
               pakeisti ginčijamą sprendimą ir atmesti prekių ženklo paraišką Nr. 12 593 869,
            
         
               —
            
            
               papildomai, panaikinti ginčijamą.
            
         
      Pagrindai, kuriais remiamasi
   
   
               —
            
            
               Reglamento Nr. 207/2009 pažeidimas, nes buvo pripažinta, kad netaikytina Reglamento Nr. 2868/95 17 taisyklės 4 dalyje numatyta pranešimo pareiga, kurios tikslas yra apsaugoti protestą pareiškusį asmenį.
            
         
               —
            
            
               Esminio procedūrinio reikalavimo pažeidimas, nes procedūra buvo neteisinga protestą pareiškusio asmens atžvilgiu kaip tai suprantama pagal Europos žmogaus teisių ir pagrindinių laisvių konvencijos 6 straipsnį ir Pagrindinių teisių chartijos 47 straipsnį.
            
         
               —
            
            
               Tarnyba nepranešė protestą pareiškusiam asmeniui apie tai, kad neįvykdyti Reglamento Nr. 2868/95 20 taisyklės 1 dalies reikalavimai.
            
         
               —
            
            
               Klaidingas Reglamento Nr. 2868/95 76 taisyklės 2 dalies taikymas, nes procedūra buvo neteisinga protestą pareiškusio asmens atžvilgiu dėl elektroninės protesto formos ir Protestų skyriaus pateiktos informacijos trūkumų.
            
         
               —
            
            
               Reglamento Nr. 207/2009 8 straipsnio 1 dalies b punkto pažeidimas.